L 204/60 Den Europæiske Unions Tidende 13.8.2003 KOMMISSIONENS BESLUTNING af 12. august 2003 om ophævelse af beslutning 2002/75/EF om særlige betingelser for import fra tredjelande af stjerneanis (meddelt under nummer K(2003) 2889) (EØS-relevant tekst) (2003/602/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 93/43/EØF af 14. juni 1993 om levnedsmiddelhygiejne (?), særlig artikel 10, stk. 1, under henvisning til Kommissionens beslutning 2002/75/EF om særlige betingelser for import fra tredjelande af stjerne- anis (?), særlig betragtning 8, og ud fra følgende betragtninger: (1) Analyser af sendinger af stjerneanis (illicium verum) fra visse tredjelande havde afsløret, at de også indeholdt den botaniske stjerneanissort kendt som japansk stjerneanis (Iicium anisatum), som er særdeles giftig ifølge viden- skabelige undersøgelser og derfor ikke er egnet til konsum. (2) — Forekomsten af japansk stjerneanis blev sat i forbindelse med en række tilfælde af fødevareforgiftning i FU. (3) — Derfor vedtog Kommissionen i henhold til artikel 10 i direktiv 93/43/EØF beslutning 2002/75/EF, hvori der fastsættes særlige betingelser for import af stjerneanis, for at sikre, at stjerneanis importeret fra tredjelande og bestemt til konsum ikke indeholder japansk stjerneanis. (4) — Der er ikke ved den kontrol og de analyser, der er gennemført i henhold til beslutning 2002/75/EF, konsta- teret nye tilfælde af kontaminering, og ingen forgift- ningstilfælde er blevet indberettet. (5) — Der er derfor ikke længere behov for særlige betingelser for import af stjerneanis, og beslutning 2002/75/EF kan ophæves. (6) — Medlemsstaterne er i henhold til artikel 10 i direktiv 93/ 43/EØF blevet hørt om ophævelsen af beslutning 2002/ 75/EF — VEDTAGET FØLGENDE BESLUTNING: Artikel 1 Beslutning 2002/75/EF ophæves. Artikel 2 Denne beslutning er rettet til medlemsstaterne. Udfærdiget i Bruxelles, den 12. august 2003. På Kommissionens vegne David BYRNE Medlem af Kommissionen () EFT L 175 af 19.7.1993, s. 1. (?) EFT L 33 af 2.2.2002, s. 31.